Huawei presenta la nova sèrie dels Mate 20 | El Tecnològic
Huawei presenta la nova sèrie dels Mate 20
Publicat el 16 d'octubre de 2018	 Roger Mitats 0
Huawei ha anunciat avui l’esperada sèrie dels dispositius Mate 20 durant un esdeveniment exclusiu celebrat a Londres. Amb la paraula “innovació” com a constant durant l’anunci, Huawei presumeix d’un disseny amb la tecnologia més potent i sofisticada de la indústria.
Com no podia ser d’una altra manera, tota la sèrie de dispositius comptarà amb el joc de xips Kirin 980, el més dens i de major rendiment actualment. A nés a més, ha estat fabricada amb un procés avançat de 7 nanòmetres que incorpora una poderosa CPU que promet oferir un rendiment encara millor i una fluïdesa sense precedents.
Per altra banda, incorporarà un mode de supercàrrega de 40W a banda del de 15W i una bateria encara més gran i amb major vida útil. Pel que fa a la càmera, tindrà un sistema anomenat “Matrix” amb una lent ultra gran angular Leica que permetrà veure i captar amb més amplitud i proximitat que mai.
Màxim rendiment que dura, dura i dura!
En comparació del seu predecesor, el xip Kirin 980 està equipat amb una CPU fins a un 75% més potent, una GPU amb fins a un 46% més de rendiment i una NPU fins a un 226% superior. A més, l’eficiència dels components també augmenta: la CPU és fins a un 58% més eficient, la GPU un 178% i la NPU un 182%. Tot això amb una arquitectura de tres nivells que consta de dos nuclis ultra grans, dos nuclis grans i quatre nuclis petits. Això atorga a la CPU la flexibilitat per assignar la quantitat òptima de recursos a tasques pesades, mitjanes i lleugeres per assolir nivells d’eficiència sense precedents.
Per altre banda, la sèrie Huawei Mate 20 també presenta una millora innovadora en la durada de la seva bateria. Huawei Mat 20 Pro compta amb una bateria gran d’alta densitat de 4200 mAh compatible amb el Huawei SuperCharge de 40 W, que permet carregar el 70% del dispositiu en 30 minuts.
Una càmera realment integral
La gran basa de la càmera dels nous dispositius Mate 20 és, sense dubte, la lent ultra gran angular Leica de 16 mm. Aquesta perspectiva més àmplia crea una sensació d’amplitud i dota d’un efecte tridimensional a les imatges. El nou sistema de càmera també admet la distància macro, que produeix imatges nítides d’objectes situats a tan sol 2,5 cm de l’objectiu. La lent agregada d’angle ultra-ampli i la compatibilitat amb macros completen el conjunt de funcions de la càmera, convertint-la en una càmera veritablement integral, llista per capturar qualsevol instant o acció.
També t‘interessarà: OnePlus serà la primera companyia a llançar un smartphone 5G a Europa
Disseny futurista
Seguint la línia de la sèrie Huawei Mate, tots els dispositius incorporen una pantalla FullView amb una alta relació pantalla-cos. Dissenyat de forma compacta, tots els dispositius de la sèrie es poden fer servir còmodament amb una sola mà.
En particular, el Huawei Mate 20 Pro incorpora un xassís resistent i aerodinàmic corbat en els extrems, aconseguint que sigui un plaer sostenir-los amb la mà. En el cas del Mate 20 RS, Huawei i PorscheDesign han combinat enginyosament elements de pista de carreres amb materials de primera qualitat per crear un dispositiu elegant que ofereixi ergonomia i subjecció.
La textura de tota la nova sèrie Huawei Mate 20 s’ha dut a terme amb un pioner patró hiperòptic que li atorga una sensació suau i agradable al tacte. La textura de la superfície permet que els dispositius siguin més fàcils de mantenir agafats i evita que es marquin les petjades dels dits, aconseguint conservar un aspecte net malgrat l’ús constant.
Disponible en 6,53 polzades i 6,39 polzades, la sèrie Huawei Mate 20 engloba tres dispositius: Huawei Mate 20, Huawei Mate 20 Pro i Porsche Design Huawei Mate 20 RS.
Emmagatzematge i RAM
Huawei Mate 20 4 GB RAM y 128 GB Blau, Negre €799 16 d’octubre
Huawei Mate 20 Pro 6 GB RAM y 128 GB Blau, Negre, Verd esmeralda €1049 16 d’octubre
#Huawei#Mate 20#Mate 20 pro
Mòbils NdP
Huawei presenta Huawei Assistant, l’assistent virtual que veurà la llum el 2019
Huawei presenta els Huawei Watch GT i Huawei Band 3 Pro
Més de Mòbils
OnePlus 6T McLaren, el mòbil que redefineix el significat de ‘velocitat’
Publicat el 12 de desembre de 2018	 Miquel Orozco 0
OnePlus, la companyia internacional de tecnologia mòbil, i McLaren, la marca tecnològica de carreres de competició i creadora de cotxes …
Mobvoi llança el TicWatch C2, un SmartWatch clàssic amb tecnologia WearOS de Google
Publicat el 9 de desembre de 2018	 Miquel Orozco 0
El nou TicWatch C2, que té 36 hores de bateria en ús continu de les aplicacions i funcionalitat de pagaments …
OnePlus serà la primera companyia a llançar un smartphone 5G a Europa
Publicat el 6 de desembre de 2018	 Miquel Orozco 0
El nou terminal comptarà amb Qualcomm Snapdragon 855 i inicialment estarà disponible al Regne Unit amb l'operador mòbil EE El CEO …